Διάταξη του Προέδρου του Δικαστηρίου της 6ης Οκτωßρίου 2000. - Επιτροπή των Ευρωπαϊκών Κοινοτήτων κατά Ελληνικής Δημοκρατίας. - Διαγραφή. - Υπόθεση C-197/98.



Συλλογή της Νομολογίας του Δικαστηρίου 2000 σελίδα I-08609



Διάδικοι

Σκεπτικό της απόφασης

Διατακτικό



Διάδικοι

Στην υπόθεση C-197/98,

Επιτροπή των Ευρωπαϊκών Κοινοτήτων, εκπροσωπούμενη από τη Μ. ατακιά και τον B. Mongin, μέλη της Νομικής Υπηρεσίας, με αντίκλητο στο Λουξεμβούργο τον Carlos Gómez de la Cruz, μέλος της ίδιας υπηρεσίας, Centre Wagner, Kirchberg,

προσφεύγουσα,

υποστηριζόμενη από το

Ηνωμένο Βασίλειο της Μεγάλης Βρετανίας και Βόρειας Ιρλανδίας, εκπροσωπούμενο από τον J. E. Collins, Assistant Treasury Solicitor, με τόπο επιδόσεων στο Λουξεμβούργο την ρεσβεία του Ηνωμένου Βασιλείου, 14, boulevard Roosevelt,

παρεμβαίνον,

κατά

Ελληνικής Δημοκρατίας, εκπροσωπουμένης από τις Αικ. Σαμώνη-Ράντου και Σ. Βώδινα, αντιστοίχως νομικό σύμβουλο και εισηγήτρια στην Ειδική Νομική Υπηρεσία Τμήμα Ευρωπαϊκού Κοινοτικού Δικαίου του Υπουργείου Εξωτερικών, με τόπο επιδόσεων στο Λουξεμβούργο την ρεσβεία της Ελλάδος, 117, Val Sainte Croix,

καθής,

που έχει ως αντικείμενο να αναγνωριστεί ότι η Ελληνική Δημοκρατία, μη έχοντας λάβει τα μέτρα που συνεπάγεται η εκτέλεση της αποφάσεως του Δικαστηρίου της 23ης Μαρτίου 1995, C-365/93, Επιτροπή κατά Ελλάδος (Συλλογή 1995, σ. Ι-499), και, συγκεκριμένα, μη έχοντας θεσπίσει ή κοινοποιήσει στην Επιτροπή τις νομοθετικές, κανονιστικές και διοικητικές διατάξεις που απαιτούνται για να συμμορφωθεί πλήρως προς την οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ 1989, L 19, σ. 16), παρέβη τις υποχρεώσεις που υπέχει από το άρθρο 171 της Συνθήκης ΕΚ (νυν άρθρο 228 ΕΚ),

Ο ΡΟΕΔΡΟΣ ΤΟΥ ΔΙΚΑΣΤΗΡΙΟΥ

αφού άκουσε τον γενικό εισαγγελέα N. Fennelly,

εκδίδει την ακόλουθη

Διάταξη

Σκεπτικό της απόφασης

1 Με δικόγραφο που κατέθεσε στη Γραμματεία του Δικαστηρίου στις 20 Μα_ου 1998, η Επιτροπή των Ευρωπαϊκών Κοινοτήτων άσκησε, δυνάμει του άρθρου 169 της Συνθήκης ΕΚ (νυν άρθρου 226 ΕΚ), προσφυγή με αίτημα να αναγνωριστεί ότι η Ελληνική Δημοκρατία, μη έχοντας λάβει τα μέτρα που συνεπάγεται η εκτέλεση της αποφάσεως του Δικαστηρίου της 23ης Μαρτίου 1995, C-365/93, Επιτροπή κατά Ελλάδος (Συλλογή 1995, σ. Ι-499), και, συγκεκριμένα, μη έχοντας θεσπίσει ή κοινοποιήσει στην Επιτροπή τις νομοθετικές, κανονιστικές και διοικητικές διατάξεις που απαιτούνται για να συμμορφωθεί πλήρως προς την οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ 1989, L 19, σ. 16), παρέβη τις υποχρεώσεις που υπέχει από το άρθρο 171 της Συνθήκης ΕΚ (νυν άρθρο 228 ΕΚ).

2 Με δικόγραφο που κατέθεσε στη Γραμματεία του Δικαστηρίου στις 8 Αυγούστου 2000, η Επιτροπή, σύμφωνα με το άρθρο 78 του Κανονισμού Διαδικασίας, γνωστοποίησε στο Δικαστήριο ότι παραιτείται από την προσφυγή της και ζήτησε, κατ' εφαρμογήν του άρθρου 69, παράγραφος 5, πρώτο εδάφιο, του εν λόγω κανονισμού, να καταδικαστεί η Ελληνική Δημοκρατία στα δικαστικά έξοδα.

3 Με έγγραφο που κατέθεσε στο Δικαστήριο στις 22 Αυγούστου 2000, η Ελληνική Κυβέρνηση δήλωσε ότι έλαβε γνώση της παραιτήσεως και γνωστοποίησε στο Δικαστήριο ότι δεν επιθυμούσε να διατυπώσει συναφώς παρατηρήσεις.

4 Κατά το άρθρο 69, παράγραφος 5, πρώτο εδάφιο, του Κανονισμού Διαδικασίας, ο παραιτούμενος διάδικος καταδικάζεται στα δικαστικά έξοδα, εφόσον ο αντίδικός του διατυπώσει σχετικό αίτημα με τις παρατηρήσεις του επί της παραιτήσεως. Ωστόσο, κατόπιν αιτήσεως του παραιτουμένου διαδίκου, καταδικάζεται στα έξοδα ο αντίδικος, αν τούτο δικαιολογείται από τη στάση του.

5 Στην υπό κρίση περίπτωση, η προσφυγή και η επακολουθήσασα παραίτηση της Επιτροπής προκλήθηκαν από τη στάση της Ελληνικής Δημοκρατίας, η οποία μόλις μετά την άσκηση της προσφυγής θέσπισε τα αναγκαία μέτρα προκειμένου να συμμορφωθεί προς τις υποχρεώσεις της.

6 ρέπει, συνεπώς, να καταδικαστεί η Ελληνική Δημοκρατία στα δικαστικά έξοδα.

7 Σύμφωνα με το άρθρο 69, παράγραφος 4, πρώτο εδάφιο, του Κανονισμού Διαδικασίας, πρέπει να οριστεί ότι το Ηνωμένο Βασίλειο θα φέρει τα δικά του δικαστικά έξοδα.

Διατακτικό

Για τους λόγους αυτούς,

Ο ΡΟΕΔΡΟΣ ΤΟΥ ΔΙΚΑΣΤΗΡΙΟΥ

διατάσσει:

1) Η υπόθεση C-197/98 διαγράφεται από το ρωτόκολλο του Δικαστηρίου.

2) Η Ελληνική Δημοκρατία καταδικάζεται στα δικαστικά έξοδα.

3) Το Ηνωμένο Βασίλειο θα φέρει τα δικαστικά έξοδά του.